ก่อนหน้านี้เป็นมา2อาทิตย์ไปหาที่คลีนิคให้พวกยาลดกรดมากิน ก็ไม่ดีขึ้นเท่าไหร่รู้แค่ว่าช่วงที่กินยาถ่ายจะออกมาดีมากเป็นลำพอดีไม่ต้องแบ่งเยอะแต่พอยาหมด (กินได้1อาทิตย์) อาการก็ยังเป็นอยู่ บางวันปวดแสบร้อน บางวันปวดแบบจุกๆ 1เดือนที่เป้นอาการจะทรงๆแบบนี้ ไม่ช่วงที่เป็นเบาๆเหมือนใกล้จะหายแล้วก็กลับมาเป้นต่อและรู้สึกว่ามีลมในท้องเยอะ เสียงลมช่วงท้องส่วนบน เรอบ่อยกว่าปกติ ผายลมบ่อยครับแล้วตอนนี้อุจจะก็มีท้องเสียแล้วมีถ่ายเป็นเส้นเล็ก +รู้สึกว่าถ่ายน้อยลงกว่าอาหารที่ทานเข้าไปครับ จากตอนแรกที่กินยาอุจจาระปกติดีมากๆ
สวัสดีค่ะ อาการปวดท้อง แบบแสบร้อนบางทีก็จุกๆที่ท้อง รู้สึกเหมือนมีลมในท้องมาก ดังกล่าวมานั้น อาจจะเกิดจาก การมีกระเพาะอาหารอักเสบหรือมีแผลในกระเพาะอาหารหรือลำไส้เล็กส่วนต้น ซึ่งเป็นภาวะที่พบได้บ่อย แต่ส่วนใหญ่มักไม่ค่อยส่งผลต่อการขับถ่าย สาเหตุอื่นๆเช่นการมีลมในช่องท้องมากจากอาหารที่รับประทานเข้าไป หรือกินมื้อใหญ่เกินไปในคราวเดียว การมีลำไส้แปรปรวน อาจมีลักษณะท้องเสียหรือท้องผูกเด่น เป็นต้น ส่วนเรื่องเนื้องอกในลำไส้มักไม่ค่อยทำให้ปวดจุกหรือแสบร้อน จะมีอาการกรณีก้อนใหญ่มากๆแล้ว เนื้องอกในกระเพาะอาหารอาจทำให้ปวดจุกได้ แต่มักไม่แสบร้อนเบื้องต้นรับประทานอาหารให้ตรงเวลา หลีกเลี่ยงอาหารที่กระตุ้นให้มีอาการ ไม่กินมื้อใหญ๋จนเกินไป ไม่กินแล้วนอนทันที อาจลุกเดินช้าๆเพื่อช่วยย่อยก่อนควรไปพบแพทย์หากอาการยังเป็นมากขึ้น ท้องอืดมาก กินได้น้อย มีท้องผูกสลับท้องเสีย หรือน้ำหนักลดรวดเร็วผิดปกติร่วมด้วย